As codas gosan desempenyar funcions diversas pendendo d'a especie en a que se troben; En os peixes y bells altros sers vivos aquaticos son estructuras locomotrices que baten d'un costato enta l'altro ta empuchar-se a traviés de l'augua, en bellas especies de quadrupedos (como os félidos) pueden emplegar-se como estructuras equilibraderas quan se mueven per puestos estreitos u alturas (p. ex. se piense en os gatos quan caminan per bell muro) u quan corren u brincan, en os grants artiodactilos (p. ex. as vacas) y perisodactilos (p. ex. os caballos) pueden bater-se ta espantar as moscas y os tabans, en os masclos d'as aus pueden servir como reclamo sexual (p. ex. o pavo reyal) anque de regular s'emplegan ta equilibrar-se y maniobrar en o volido, en os cetacios sirve ta desplazar-se en l'augua, etcetra.